Keskustelu:Something Else by The Kinks

message: Haen tästä suositeltua. Löytyykö mahdollisesti puutteita tai kehitettävää? --Kärrmes (keskustelu) 26. syyskuuta 2022 kello 23.36 (EEST)
replies: text: Sokeille ja näkövammaisille voisi kuvailla kannen (vai kansien?) grafiikkaa/kuvia, kun tuossa nyt oletetaan että kaikilla on normaali näkökyky. Onko tuossa myös takakansi? Toisekseen voisi yrittää etsiä vielä jotain sekundäärilähteitä, kun artikkeli taitaa perustua suurelta osin primäärilähteeseen. --2001:14BA:A01E:B300:F00E:8DA5:3742:1C20 27. syyskuuta 2022 kello 08.29 (EEST)
replies: text: :Luontevinta olisi varmaan kirjoittaa albumin kantta esittävän kuvatiedoston yhteyteen sanallinen kuvaus, jonka puherobotti voi tarvittaessa lukea. Leipätekstiin ei tarvinne erikseen kertoa sellaista, joka ilmenee jo kuvista. Mitä lähteisiin tulee, niin jos on pääsy JSTOR:ään ja vastaaviin tietokantoihin, niin niistä löytyy Kinks-aiheista tieteellistä tutkimusta, josta saattaisi ehkä saada jotain irti. Aika usein bändien kohdalla on kuitenkin niin, ettei kunnolliseen lähdekritiikkiin perustuvia lähteitä oikein ole saatavilla. Haastatteluja, omaelämäkertoja ja fanihenkisiä bändihistoriikkeja julkaistaan toki jatkuvasti, mutta niissä on omat ongelmansa. Monessa tapauksessa uusintapainoksen kansilehtisen historiikki voi olla paras ja yksityiskohtaisin lähde, jossa kyseisestä äänilevystä kerrotaan. Yleensä ne ovat kuitenkin jonkun muun kuin itse bändin kirjoittamia, eli on niissä ainakin jonkinlaista etäisyyttä aiheeseen. Usein niissä myös käydään läpiaikalaislähteitä (haastattelut, levyarviot jne.) läpi ja pyritään siten asettamaan äänilevy johonkin laajempaan kontekstiin. Lähin vertailukohta olisi varmaan romaaniklassikon esipuhe, jonka on kirjoittanut joku asiantuntija. Miihkali (K • M) 27. syyskuuta 2022 kello 12.35 (EEST)
replies: text: ::Hyviä ajatuksia. Kansikuvan sanallisen kuvailun ongelma on kuitenkin siinä, että sellaista ei ole toistaiseksi löytynyt, ja jos teen sen kokonaan itse primäärilähteen eli kannen perusteella, niin se taitaa olla uutta tutkimusta. Tuon vuoden 2011 painoksen historiikin on tosiaan kirjoittanut useissa musiikkilehdissä työskennellyt brittiläinen musiikkitoimittaja Peter Doggett, jolla ei ole ainakaan suoraa yhteyttä yhtyeeseen. Tulkitsen sen sekundäärilähteeksi. --Kärrmes (keskustelu) 27. syyskuuta 2022 kello 18.44 (EEST)
replies: text: :::En kyllä näe, että koodiin piilotettu kuvatiedoston sanallinen kuvaus tarvitsisi lähdettä. Siinähän ei ole tarkoituksena varsinaisesti kertoa mitään uutta kuvasta vaan pelkästään selittää sanallisesti, mitä kuva esittää. Tämän albumin kannen kohdalla kuvaus voisi olla vaikkapa jotain tällaista: ”Vinyylilevyn neliönmuotoinen kansikuva. Kuvan tausta on harmaa ja sen yläosassa lukee suurin keltaisin kirjaimin albumin nimi. Otsikon alla on kahdessa rivissä yhteensä neljä ympyrää, joiden sisään on sommiteltu valokuvat yhtyeen jäsenistä. Ylävasemmalta alkaen: [nimet ja soittimet].” Miihkali (K • M) 29. syyskuuta 2022 kello 07.58 (EEST)
replies: text: ::::Jep, näin tuo mustakin menee. Tottakai kaikki varmaan selittäisi kuvan hieman erilaisin sanankääntein, mutta tarkoitus on tosiaan kertoa, mitä kuvassa näkyy. Ei tulkita kuvaa. --PtG (keskustelu) 29. syyskuuta 2022 kello 10.11 (EEST)
replies: text: ::::: Joo, tuota samaa tuli mietittyä itsekin myöhemmin. Eli kansikuvan ulkonäköön liittyvät itsestäänselvyydet, jotka eivät ole millään lailla tulkinnanvaraisia, eivät vaadi erillistä lähdettä. --Kärrmes (keskustelu) 29. syyskuuta 2022 kello 20.25 (EEST)

text: :::: Mihin tuo kannen kuvaus olisi siis tarkoitus tulla? Mikä on tuo koodi, josta puhut? --Kärrmes (keskustelu) 30. syyskuuta 2022 kello 18.05 (EEST)
replies: text: :::::Ainakin englanninkielisessä Wikipediassa se tapahtuu lisäämällä wikitekstiin (kuva)tiedoston yhteyteen <TT>|alt=Kuvan sanallinen kuvaus.|</TT>. En ole itse koskaan käyttänyt, joten en tiedä, toimiiko suomenkielisessä Wikipediassa. Miihkali (K • M) 30. syyskuuta 2022 kello 18.34 (EEST)
replies: text: ::::::Joo, ainakaan alun albumimallineen kuvan yhteyteen tuota en saanut. Lisäsin etu- ja takannesta kuvat Kansitaide-osioon, jossa niillä on myös alt-teksti, en tiedä toimiiko nyt sitten. --Kärrmes (keskustelu) 1. lokakuuta 2022 kello 20.28 (EEST)

text: Tuo saavutettavuuteen liittyvä nosto on hyvä, sillä meillä ei taida olla suomenkielisessä Wikipediassa mitään ohjeita asian suhteen. Kuvaan tietty tulee mukaan automaattinen alt-teksti sieltä kuvatiedoston kuvauksesta, mutta ideaalisti se olisi hyvä olla paremmin kuvailtu. Meillä ei ole kuitenkaan ole niitä saavutettavuusohjeita tai -käytäntöjä, joten niitä ei varmaan tältäkään voi arviointitasolle vaatia. Keskustelu aiheesta olisi kuitenkin tärkeä, sillä nyt ei esimerkiksi kansikuvan lisäksi ole muilla kuvilla alt-tekstiä. --PtG (keskustelu) 28. syyskuuta 2022 kello 23.12 (EEST)
</div>
thread_title:  Arkistoitu vertaisarviointi